ชาวเรือสงขลา โอดยาแรงแก้ประมงผิด ก.ม. วอนทบทวน-ช่วยเปลี่ยนอาชีพใหม่
นายกสมาคมประมง จ.สงขลา เผย คำสั่ง นายกฯ ที่ใช้ ม.44 แก้ไขปัญหาทําการประมงผิดกฎหมาย รุนแรงกับชาวประมง จึงอยากขอให้รัฐบาลทบทวน วอนรัฐจัดระเบียบใหม่กองทุนชาวประมง ช่วยเหลือเปลี่ยนอาชีพ หรือ ซื้อเรือคืนไปทำปะการังเทียม,เมื่อวันที่ 7 ส.ค. 58 หลังจากที่ พล.อ.ประยุทธ์ จันทร์โอชา นายกรัฐมนตรี และ หัวหน้า คสช. ได้ออกคําสั่งหัวหน้าคณะรักษาความสงบแห่งชาติ ที่ 10/2558 เรื่อง การแก้ไขปัญหาการทําประมงผิดกฎหมาย ขาดการรายงาน และไร้การควบคุม ,นายประพร เอกอุรุ นายกสมาคมประมง จ.สงขลา กล่าวถึงการใช้มาตรการดังกล่าวของภาครัฐว่า รัฐบาลออกมาตรการรุนแรงกับชาวประมง จึงอยากขอให้รัฐบาลทบทวนใหม่ เพราะขณะนี้เรือประมงใน จ.สงขลา 90% ต้องหยุดทำการประมง ส่งผลกระทบต่อธุรกิจที่เกี่ยวเนื่องไปด้วย และสัตว์น้ำในตลาดลดน้อยลง เศรษฐกิจจังหวัดสงขลาโดยภาพรวมซบเซา นอกจากนี้ยังส่งผลกระทบต่อแรงงานทั้งไทยและต่างด้าวว่างงานไม่น้อยกว่า 10,000 คน แม่ค้าในตลาดขายของไม่ได้ จึงขอเรียกร้องให้รัฐบาลจัดระเบียบเรือประมงใหม่อีกสักครั้ง โดยให้การช่วยเหลือชาวประมง ด้วยการตั้งกองทุนชาวประมง หรือรับซื้อเรือประมงจากชาวประมงโดยขอเวลา 7-8 เดือน ให้ชาวประมงได้เปลี่ยนอาชีพ,ด้าน นายนิวัฒน์ บินต้วน เจ้าของเรือประมง มังกรทอง ใน จ.สงขลา กล่าวว่า มาตรา 44 ที่ออกมาบังคับกับชาวประมง โดยเฉพาะมาตรการบังคับให้ใช้ขนาดความถี่ของอวน คือความถี่ของตาอวนจะต้องมีขนาด 2 นิ้วนั้น จะทำให้ชาวประมงจับปลาได้น้อยลง และชาวประมงทั้งหมดจะต้องตายลูกเดียว และหากยังมีการบังคับใช้ต่อไปอีก 3 เดือน ชาวประมงจำนวนหนึ่งอาจต้องผูกคอตาย เนื่องจากอวนที่มีอยู่ส่วนใหญ่เป็นอวนปลาและอวนปลาหมึกตกหัวละ 5-6 หมื่นบาทต้องทิ้งไป และยังต้องหาเงินผ่อนส่งธนาคาร เพราะได้กู้เงินมาลงทุนทำประมง และสุดท้ายเรือประมงต้องถูกยึด จึงขอให้รัฐบาลเยียวยาชาวประมงด้วยการซื้อเรือประมงจากชาวประมงเพื่อทำปะการังเทียม และให้รัฐบาลตั้งกองทุนช่วยเหลือชาวประมงเช่นเดียวกับอาชีพอื่นๆ เพื่อปรับเปลี่ยนอาชีพ.
นายกสมาคมประมง จ.สงขลา เผย คำสั่ง นายกฯ ที่ใช้ ม.44 แก้ไขปัญหาการทําประมงผิดกฎหมาย รุนแรงกับชาวประมง จึงอยากขอให้รัฐบาลทบทวน วอนรัฐจัดระเบียบใหม่กองทุนชาวประมง ช่วยเหลือเปลี่ยนอาชีพ หรือ ซื้อเรือคืนไปทำปะการังเทียม
คำสั่ง หน.คสช.,แก้ปัญหาประมงผิดกฎหมาย,เรือประมง,ชาวประมง,สมาคมประมง จ.สงขลา,ประพร เอกอุรุ,ประยุทธ์ จันทร์โอชา,ยุดทำการประมง,ตั้งกองทุนชาวประมง,ซื้อเรือประมงคืน,สงขลา,ข่าวสังคม,ข่าว,ไทยรัฐออนไลน์